Aset on  leidnud üritused Featuring4 Kultuurikatlas ja Kreatiivmootori kontsert Von Krahlis. Võtsin osa. Kuulsin omajagu hääd mussi ja natukene ka mitte nii hääd mussi ja veel õite pisut sellist asja, mida ma üldse muusikaks ei julge nimetada. Põgusalt tutvunud jälle mõne uue-huvitava-ilusa inimesega. Elu on huvitav.        Vaat ma siin mõni aeg tagasi hädaldasin, et tahaks kuskile piiritaha minna. Olen alati olnud natukene selline lihtsama vastupanu teed minev mees. Seekord siis vist jälle. Sest, kui sõber ütles, et tal Londoni kesklinnas vaba korter on ja teada oli, et Tuuslam ja Muuk ka 5.-11. juulil Londonis on, siis oli peaaegu kohe selge, et  tulebki kolmandat korda kuningriiki minna. Ma juba veidi tunnen ja tunnetan seda linna, aga tean kah, et seal on asju avastada veel... noh... sitaks. Igatahes sai easyJet täna hommikul mu raha juba kätte. Ja mul nii hea olla.